Rikke Læntver Sevecke (Nykøbing Falster, 1996. június 15. –) dán női válogatott labdarúgó. Franciaországban, a Division 1 Féminine bajnokságában érdekelt Fleury 91 csapatának védője.

Pályafutása 
A családi hagyományokat követve, hároméves korában szülővárosának sportegyesületében kezdte a labdarúgást. Gimnáziumi éveit Ballerupban töltötte, itt a BSF csapatával országos U18-as futsal bajnoki címet szerzett.

Klubcsapatban 
A felnőttek között már a Elitedivisionen küzdelmeiben is részt vállalt, ráadásul a bajnokság legjobb védői közé sorolták. 2015. január 15-én elfogadta a Brøndby IF ajánlatát és a sárga-kékek együtteséhez írt alá.

2017-ben hat hónapra az Egyesült Államokba, az Északnyugat-ohiói Egyetemre távozott, itt az egyetemi csapatban 24 meccsen 8 alkalommal talált be ellenfelei hálójába, emellett pedig 10 gólpasszt is kiosztott, ennek eredményeképpen az Év újonca címmel térhetett vissza a Brøndbyhez.

2019. június 4-én igazolt a francia Fleury 91 együtteséhez. A világjárvány miatt befejezetlen bajnoki idényben minden mérkőzésen pályára lépett, végül csapatával a hetedik helyen végeztek.

Megbízható játékával felkeltette az Everton figyelmét és 2020. július 16-án aláírt a liverpooli együtteshez.

A válogatottban 
2016. március 4-én Sanne Troelsgaard cseréjeként, Izland ellen mutatkozhatott be a válogatottban egy Algarve-kupa mérkőzésen.

Sikerei, díjai

Klubcsapatokban 
 Dán bajnok (2):
Brøndby IF (2): 2014-15, 2018-19
 Dán kupagyőztes (2):
Brøndby IF (2): 2014-15, 2018-19

Statisztikái

A válogatottban 
2020. december 1-el bezárólag

Jegyzetek

Források 
 
 
 

Élő személyek
1996-ban született személyek
Dán női labdarúgók
Labdarúgó-középpályások
A Brøndby női labdarúgói
Az FC Fleury 91 női labdarúgói
Az Everton női labdarúgói
A 2023-as női világbajnokság labdarúgói